ORE_FABRICA.jpg (41.82 KiB) 1164 keer bekeken
ore fabrica - subic bay philippines.jpg (68.49 KiB) 1164 keer bekeken
Goeie morgen.jpg (10.98 KiB) 980 keer bekeken
016ae3153e6574c8748d52058a3bbb83.jpg (1.31 KiB) 898 keer bekeken
E.-Oldendorff-Double-banking-2.jpg (83.84 KiB) 826 keer bekeken
Wie weet.JPG (98.65 KiB) 608 keer bekeken
Sommelsdijk - Sloterdijk.JPG (66.05 KiB) 543 keer bekeken
DERK BUISMAN 4.jpg (132.42 KiB) 483 keer bekeken Mislukte bod: ‘Leeus moet geldpyn verlig’ | Netwerk24
Deur Stephen Nell 16 November 2017 14:55
’n Teleurgestelde Jurie Roux in Londen.Foto: Getty Images
Die Suid-Afrikaanse Rugbyunie (Saru) se uitvoerende hoof, Jurie Roux, glo daar sal verreikende finansiële gevolge wees nadat Suid-Afrika nie as gasheerland vir 2023 se Wêreldbekertoernooi aangewys is nie.
“Buiten dat jy iets het waarna spelers streef om aan deel te neem, kry jy met ’n WB-toernooi ook ’n uitstekende finansiële platform,” het Roux in Londen gesê ná die aankondiging dat Frankryk as gasheerland aangewys is.
“Jy genereer genoeg inkomste sodat jy jou ontwikkelingsplanne verder kan voer en dalk ook om die uittog van spelers te stuit.
“Ons voer ’n stryd teen die euro, pond en jen en dit klink asof dit eersdaags ook teen die dollar gaan wees. Daardie is uitdagings wat ons nou op ’n ander manier die hoof gaan moet bied.”
Ons voer ’n stryd teen die euro, pond en jen en dit klink asof dit eersdaags ook teen die dollar gaan wees.
Die finansiële stryd wat Saru tans voer, het opnuut in die kollig gekom toe die Springbokke in ekonomiese klas na die Noordelike Halfrond moes vlieg vir hul jaareindtoer.
Twee van die slotte – Eben Etzebeth en Lood de Jager – het self betaal vir sitplekke in besigheidsklas omdat ’n vlug in ekonomiese klas weens hul lengte uiters ongemaklik sou wees.
Saru maak nou staat op 2021 se toer van die Britse en Ierse Leeus na Suid-Afrika om finansiële verligting te bring.
Die Britse & Ierse Leeus toer in 2021 in SA.
“Gelukkig is die Leeus op pad en hopelik sal dit nuwe geleenthede en inkomstestrome skep. Dalk kan dieselfde opwinding geskep word as wat vanjaar in die Nieu-Seeland die geval was,” sê Roux.
Die mislukte bod is nie net vanuit ’n rugbyperspektief ’n groot terugslag vir Suid-Afrika nie, maar ook vanuit ’n breër ekonomiese perspektief.
’n Ekonomiese impakstudie deur Grant Thornton het vroeër vanjaar beraam dat die WB-toernooi die Suid-Afrikaanse ekonomie ’n inspuiting van soveel as R27 miljard kon gee.
Soveel as 38 000 tydelike en permanente werksgeleenthede kon daardeur geskep word.
Meer oor: Jurie Roux | Saru | Rugby | Geld | Wb-Bod
Misdaad kos SA WB-toernooi, sê ’95-Bokke